L’XI Ruta de la Tapa de Burjassot ofereix un passeig gastronòmic pel municipi
2025-07-24

Els dies 17 i 18 de juny la gastronomia de Burjassot serà la protagonista en el municipi. Tots dos dies, de la mà de la Regidoria de Promoció Econòmica, dirigida per Roc Senent, a través de CEMEF SLU i en col·laboració de l’Associació hostalera reunida activament de Burjassot (ARA Burjassot), es va a desenvolupar l’XI Ruta de la Tapa del municipi.

L’XI Ruta de la Tapa de Burjassot vol no solament donar l’oportunitat a les veïnes i els veïns de Burjassot i als seus visitants de provar les millors tapes dels establiments hostalers participants sinó, també, que coneguen de primera mà la riquesa i varietat gastronòmica dels seus bars i restaurants, quedant així demostrada la seua qualitat gastronòmica.

Els participants en la ruta, que tindran tapa+beguda per tan sols 2€, tindran a la seua disposició Díptics de ruta, en els quals s’especifica els establiments inclosos en la ruta. Enguany hi ha dues zones i els díptics hauran d’estar segellats almenys per quatre establiments, amb un mínim de dos per zona del municipi, per a poder optar al premi de la ruta: un dels tres xecs, valorats cadascun d’ells en 50€, que es podrà reinvertir en un dels establiments participants en la ruta.

Els díptics de ruta hauran de dipositar-se en l’urna situada en l’Ajuntament de Burjassot, on tindrà lloc el sorteig el dimarts 28 de juny a les 12 hores.

Amb aquesta activitat, des de la Regidoria de Promoció Econòmica, s’impulsa la promoció d’un sector tan important a Burjassot com és el de l’hostaleria, fomentant la competitivitat en qualitat entre els diferents establiments hostalers del municipi.